לעוף 
כוס של זכוכית; מן הסוג הנוצץ השביר במיוחד; מכילה לעיתים סוג יינות משובח; מן כזה שחושקים לרכוש; ובחוץ יום יפה; אדמה חקלאית חורשת מכונות; מעובדת וגם פראית; חקלאים מזיעים לי בתוך החולצה השקופה; ויש לי בבטן חיות מוזרות; הן מאוד רעבות אבל הן לא אוכלות; כי קלוריות הופכות חיות מוזרות; להיות מפלצות; ואת יפה, כל כך יפה; לכן ידי כל כך סגורה; אכנס בדלת האחורית לבניין שבניתי; אעלה אל הקומה העשירית, אכנס לחדר המוזנח; אדרוך רגלי על אדן החלון הדי פתוח; אולי אפול ואולי גם לא; ואולי, אולי פשוט אני אוכל לעוף; ואני מתפשט לגדרות של קוצים, אנשים נדקרים; ואז מלבישים את אותי בהמון המון תחרה; בלי חורים לראות; ויש לי ידיים כל כך רגישות; עם מעט ציפורניים והמון אצבעות; מנסה להחזיק ת'השתקפות של עצמי; והיא תיפול כל כך לאט; יראו אותה הרבה, יבינו רק מעט; נחייך חיוך גדול; ו"פלאש", שוב צילמו לי ת'שיניים; אל תרביצו לי, אל תרביצו לי; ילדים עם מקלות ואבנים; רודפים לי את השמש; מכניסים לי יד בתחתונים וצוחקים; יש להם הומור בריא כי אני הלעג החולה; אז אעלה אל הקומה העשירית; בבית שבניתי לי; 